
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 38 

18 Ιανουάριου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της αριθ. ΔΙΔΚ/Φ.38/23529/5.11.2004 
Υπουργικής Απόφασης (ΦΕΚ 1674/Β/11.11.2004) 
«Συγκρότηση Ομάδας Σχεδιασμού του ΥΠ. ΕΣ.Δ.Δ.Α. 

για το Δ'ΚΠΣ». 1 

Καθιέρωση υπερωριακής απασχόλησης για το προ¬ 
σωπικό που υπηρετεί στο Γραφείο του Γενικού Επι¬ 
θεωρητή Δημόσιας Διοίκησης για το Α' εξάμηνο 

του 2005. 2 

Τροποποίηση διατάξεων της υπ’ αριθμ. ΣΤ/31333/ 
1977(Β'-3) απόφασης του Υπουργού Συγκοινωνιών, 
όπως αυτή ισχύει. 3 


Σύσταση - Συγκρότηση Κοινού Υπηρεσιακού Συμβου¬ 
λίου Ν.Π.Δ.Δ. αρμοδιότητας ΥΕΝ (Γραφείου Ευρέ- 
σεως Ναυτικής Εργασίας, Ναυτικού Επιμελητηρί¬ 
ου Ελλάδος, Ταμείων Προνοίας Εμπορικού Ναυτι¬ 
κού, Λιμενικών Ταμείων Πόρτο Ράφτη, Σαλαμίνας, 
Ωρωπού και των Οργανισμών Λιμένων Α.Ε. Ελευσί¬ 


νας, Λαυρίου, Ραφήνας). 4 

Τροποποίηση του Κανονισμού Εισαγωγήςτης Προεπι¬ 
λογής Φορέα στην Ελληνική Αγορά. 5 


ΑΠΟΦΑΣΕΙ Σ 

Αριθ. ΔΙΔΚ/Φ.38/676 (1) 

Τροποποίηση της αριθ. ΔΙΔΚ/Φ.38/23529/5.11.2004 
Υπουργικής Απόφασης (ΦΕΚ 1674/Β/11.11.2004) «Συ¬ 
γκρότηση Ομάδας Σχεδιασμού του ΥΠ.ΕΣ.Δ.Δ.Α. για 
το Δ' ΚΠΣ». 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18 παρ. 18 του Ν. 2503/1997 (ΦΕΚ 107/ 
Α/30.5.1997) «Διοίκηση, οργάνωση, στελέχωσητης Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 


β) Της παρ. 3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

γ) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο Ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997 (ΦΕΚ 38/Α/14.3.1997) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

δ) Του άρθρου 24 του Ν. 2860/2000 (ΦΕΚ 25 Γ/Α/ 
14.11.2000 «Διαχείριση, παρακολούθηση καιέλεγχοςτου 
Κοινοτικού Πλαισίου Στήριξης και άλλες διατάξεις». 

ε) Του Π.Δ. 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

στ) του Π.Δ. 400/1995 (ΦΕΚ226/Α/1.11.1995) «Σύσταση 
Γ ενικής Γ ραμματείας Δημόσιας Διοίκησης στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

Ομάδα Σχεδιασμού Λ' ΚΠΣ 

2. Την υπ’ αριθ. 2365/4.6.2004 εγκύκλιο του Υπουργείου 
Οικονομίας και Οικονομικών για την Κατάρτιση του Εθνι¬ 
κού Στρατηγικού Σχεδίου Ανάπτυξης 2007-2013. 

3. Την υπ’ αριθ. ΔΙΔΚ/Φ.38/23529/5.11.2004 Υπουργική 
Απόφαση (ΦΕΚ 1674/Β/11.11.2004) «Συγκρότηση Ομά¬ 
δας Σχεδιασμού του ΥΠ.ΕΣ.Δ.Δ.Α. για το Δ' ΚΠΣ», αποφα¬ 
σίζουμε: 

Α. Τροποποιούμε την παρ. 3 της υπ’ αριθ. ΔΙΔΚ/Φ. 38/ 
23529/5.11.2004 Υπουργικής Απόφασης (ΦΕΚ 1674/ Β/ 
11.11.2004) «Συγκρότηση Ομάδας Σχεδιασμού του 
ΥΠ.ΕΣ.Δ.Δ.Α. γιατοΔ' ΚΠΣ» και ορίζουμε η Ομάδα να απο- 
τελείταιαπό 13 (δέκατρία) μέλη. 

Β. Κατά τα λοιπά ισχύει η ανωτέρω απόφαση. 

Γ. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 111 (2) 

Καθιέρωση υπερωριακής απασχόλησης για το προσωπι¬ 
κό που υπηρετεί στο Γραφείο του Γενικού Επιθεωρη¬ 
τή Δημόσιας Διοίκησης για το Α' εξάμηνο του 2005. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και ΟΤΑ, μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας του Πυροσβεστικού και Λιμενικού 
Σώματος και άλλες συναφείς διατάξεις». 

2. Τις διατάξεις του Ν. 3074/2002 (ΦΕΚ 296/ Ν 4.12.2002) 
« Γενικός Επιθεωρητής Δημόσιας Διοίκησης, Αναβάθμιση 
του Σώματος Επιθεωρητών - Ελεγκτών Δημόσιας Διοίκησης 
και του Συντονιστικού Οργάνου Επιθεώρησης και Ελέγχου 
και άλλες διατάξεις « όπως τροποποιήθηκε και συμπληρώ¬ 
θηκε με τις διατάξεις του άρθρου 5 του Ν. 3146/2003 (ΦΕΚ 
125/Α/23.5.2003)« Οργάνωση και άσκηση του εκλογικού δι¬ 
καιώματος των ετεροδημοτών και άλλες διατάξεις» και τις 
διατάξεις του άρθρου 26 του Ν. 3200/2003 (ΦΕΚ 281/ 
Α'/9.12.2003) (Τροποποιήσεις του Ν. 1388/1983 « Ίδρυση 
Εθνικού Κέντρου Δημόσιας Διοίκησης, Ίδρυση Εθνικής Σχο¬ 
λής Τοπικής Αυτοδιοίκησης και άλλες διατάξεις»). 

3. Την υπηρεσιακή ανάγκη, όπως το προσωπικό που 
υπηρετεί στο γραφείο του Γενικού Επιθεωρητή Δημόσιας 
Διοίκησης να προσφέρει τις υπηρεσίες του και πέρα από 
τις ώρες υποχρεωτικής εργασίας. 

4. Από την απόφαση αυτή θα προκύψουν δαπάνες οι 
οποίες θα ανέλθουν στο ποσό των 27.000 Ευρώ περίπου, 
θα αντιμετωπιστούν από τις πιστώσεις του Φορέα 07-660, 
οικονομικού έτους 2005 και θα βαρύνουν τους αντίστοι¬ 
χους κατά περίπτωση ΚΑΕ., αποφασίζουμε: 

1. Την έγκριση υπερωριακής απασχόλησης πέραν του 
κανονικού ωραρίου, για το πάσης φύσης προσωπικό που 
υπηρετεί στο Γ ραφείο του Γ ενικού Επιθεωρητή Δημόσιας 
Διοίκησης προκειμένου να αντιμετωπιστούν άμεσες υπη¬ 
ρεσιακές ανάγκες και συγκεκριμένα η ολοκλήρωση του 
ελέγχου, της μηχανογραφικής επεξεργασίας και της αρ¬ 
χειοθέτησης των δηλώσεων περιουσιακής κατάστασης 
των μελών των ελεγκτικών σωμάτων, η ολοκλήρωση του 
μηχανογραφικού συστήματος και η ανάπτυξη των εφαρ¬ 
μογών πληροφορικής της υπηρεσίας μας, και η προετοι¬ 
μασία της ετήσιας έκθεσης για το 2004. 

2. Την κατανομή της υπερωριακής απασχόλησης, σύμ¬ 
φωνα με τις υπάρχουσες πιστώσεις ως εξής: 

α) Δύο (2) οδηγοί μέχρι ( 60 ) ώρες εργασίας μηνιαίως 
για κάθε έναν. 

β) Δεκατρείς (13) υπάλληλοι μέχρι (60) ώρες εργασίας 
μηνιαίως για κάθε έναν. 

γ) Οκτώ (8) Ειδικοί Επιθεωρητές μέχρι (60) ώρες εργα¬ 
σίας μηνιαίως για κάθε έναν. 

Η απόφαση αυτή ισχύει αναδρομικά ένα (1) μήνα από τη 
δημοσίευση στην Εφημερίδα της Κυβερνήσεως και μέχρι 
30.6.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 


Αριθ. 76088/6674/04 (3) 

Τροποποίηση διατάξεων της υπ’ αριθμ. ΣΤ/31333/ 
1977(Β'-3)απόφασης του Υπουργού Συγκοινωνιών, 
όπως αυτή ισχύει. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παραγράφου 17 του άρθρου 81 του κώδικα οδι¬ 
κής κυκλοφορίας που κυρώθηκε με το Ν. 2669/1999 (Α' 
57). 

β. Του άρθρου 29α του Ν. 1558/1985(ΑΊ37) «Κυβέρνη¬ 
ση και Κυβερνητικά Όργανα» όπως σε αυτό προστέθηκε 
στο άρθρο 27 του Ν. 2081 /1992 (Α' 154) και αντικαταστά- 
θηκε με την παράγραφο 2α του άρθρου 1 του Ν. 
2469/1997(Α'138). 

γ. Της υπ’ αριθμ. ΣΤ/31333/1977 (Β'3) απόφασης του 
υπουργού Συγκοινωνιών «Περί εφοδιασμού δια ζωνών 
ασφαλείας αυτοκινήτων που μεταφέρουν μαθητάς και νή¬ 
πια» όπως αυτή συμπληρώθηκε με την υπ’ αριθμ. Α-οικ. 
51870/4503/9.9.2004 (Β' 1442) όμοια, και αντικαταστάθη- 
καν με την υπ’ αριθμ. Α-οικ.71368/6146/8.12.2004(Β' 
1894) απόφαση του υπουργού Μεταφορών και Επικοινω¬ 
νιών. 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Η τοποθέτηση ζωνών ασφαλείας για τα αυτοκίνητα οχή¬ 
ματα που μεταφέρουν μαθητές όλων των βαθμιδών και 
προβλέπονται από τις υπ’ αριθμ. Α-οικ. 51870/ 
4503/9.9.2004 (Β' 1442) και Α -οικ. 71368/ 6146/8.12.2004 
(ΒΊ894) αποφάσεις του Υπουργού Μεταφορών και Επι¬ 
κοινωνιών, δεν έχουν εφαρμογή, για τα αστικά λεωφορεία 
αυτοκίνητα δημόσιας χρήσης, μέχρι 31.3.2005. 

Η απόφαση αυτή ισχύει από 1.1.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 2005 

Ο ΥΠΟΥΡΓΟΣ 

ΜΙΧΑΛΗΣΛΙΑΠΗΣ 

-♦- 

Αριθ. 5214.13/01/05 (4) 

Σύσταση - Συγκρότηση Κοινού Υπηρεσιακού Συμβουλίου 
Ν.Π.Δ.Δ. αρμοδιότητας ΥΕΝ (Γραφείου Ευρέσεως 
Ναυτικής Εργασίας, Ναυτικού Επιμελητηρίου Ελλά¬ 
δος, Ταμείων Προνοίας Εμπορικού Ναυτικού, Λιμενι¬ 
κών Ταμείων Πόρτο Ράφτη, Σαλαμίνας, Ωρωπού και 
των Οργανισμών Λιμένων ΑΈ. Ελευσίνας, Λαυρίου, 
Ραφήνας). 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Τηςπαρ. Ιγτου άρθρου 158, τηςπαρ. 3 του άρθρου 
159, της παρ. 2 του άρθρου 161, του άρθρου 162 (όπως 
συμπληρώθηκε με την παρ. 3 του άρθρου 4 του Ν. 
2839/2000), του άρθρου 163 (όπως η παρ. 3 τροποποιή¬ 
θηκε με την παρ. 17 του άρθρου 15 του Ν. 2839/2000 και 
την παρ. 1 του άρθρου 20 του Ν. 3051/2002) του Ν. 

2683/1999 «Κύρωση του Κώδικα Κατάστασης Δημοσίων 
Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις» (Α' 19). 

β) Του άρθρου 9 και του άρθρου 11 του Ν. 3260/2004 (Α' 
151). με το οποίο επαναφέρονται σε ισχύ διατάξεις του Ν. 
2190/1994 (Α'28). 

γ) Της αριθ. 70055/2703/9.4.1982 απόφασης «Έγκριση 
Κανονισμού για την οργάνωση και λειτουργία του Γ ρα¬ 
φείου Ευρέσεως Ναυτικής Εργασίας (Γ.Ε.Ν.Ε.) Πειραι¬ 
ώς» (Β' 205). 

-Του Π.Δ. 74/1987 «Οργάνωση των Υπηρεσιώντου Ναυ¬ 
τικού Επιμελητηρίου της Ελλάδος» (Α' 44). 

-Των Ν.Δ. 3736/1957 «ΠερίΤαμείου Προνοίας Αξιωμα¬ 
τικών Εμπορικού Ναυτικού» και 3737/1957 «Περί Ταμείου 
Προνοίας Κατωτέρων Πληρωμάτων Εμπορικού Ναυτι¬ 
κού» (Α' 168). 

- Της αριθ. 3555.29/9/88/13.7.1988 απόφασης «Προ¬ 
σαρμογή των Κλάδων προσωπικού των Λιμενικών Ταμεί¬ 
ων στο Π.Δ. 194/1988» (Β'591). 

- Τηςπαρ. 3 του άρθρου εικοστού πρώτου καιτηςπαρ. 
4 του άρθρου εικοστού πέμπτου του Ν. 2932/2001 «Ελεύ¬ 
θερη παροχή Υπηρεσιών στις θαλάσσιες ενδομεταφορές 
- Σύσταση Γενικής Γραμματείας Λιμένων και Λιμενικής 
Πολιτικής - Μετατροπή Λιμενικών Ταμείων σε Ανώνυμες 
Εταιρείες και άλλες διατάξεις» (Α' 145). 

δ) Τηςπαρ. Β4του άρθρου 40του Ν. 1884/1990 (Α'81). 

ε) Του άρθρου 6του Ν. 2839/2000 (Α' 196). 

στ) Του άρθρου 29 Ατού Ν. 1558/1985 (Α' 137) «Κυβέρ¬ 
νηση και Κυβερνητικά όργανα» όπως προστέθηκε με το 
άρθρο 27 του Ν. 2081/1992 (Α' 154) και αντικαταστάθηκε 
με το άρθρο 1 παρ. 2α του Ν. 2469/1997 (Α' 138). 

2. Το αριθ. Υ 146/22.12.2004 έγγραφο του Ναυτικού 
Επιμελητηρίου Ελλάδος. 

3. Το γεγονός ότι από τις διατάξεις της απόφασης αυ¬ 
τής προκαλείται ετήσια δαπάνη, η οποία θα καλυφθεί από 
τις εγκεκριμένες πιστώσεις του προϋπολογισμού του 
Ναυτικού Επιμελητηρίου Ελλάδος ύψους 1.140 ΕΥΡΩ 
(ΚΑΕ 0264), περίπου, αποφασίζουμε: 

1. Συγκροτούμε πενταμελές Κοινό Υπηρεσιακό Συμ¬ 
βούλιο αρμόδιο για όλο το προσωπικό των Ν.Π.Δ.Δ. (Γρα¬ 
φείου Ευρέσεως Ναυτικής Εργασίας, Ναυτικού Επιμελη¬ 
τηρίου Ελλάδος, Ταμείων Προνοίας Εμπορικού Ναυτικού 
και Λιμενικών Ταμείων Πόρτο Ράφτη, Σαλαμίνας, Ωρωπού 
και των Οργανισμών Λιμένων Α.Ε. Ελευσίνας, Λαυρίου, 
Ραφήνας με έδρα το Ναυτικό Επιμελητήριο Ελλάδος 
(ΝΕΕ), ως εξής: 

α) Τρεις (3) μονίμους υπαλλήλους με βαθμό Α' από αυ¬ 
τούς που υπηρετούν στα Ν.Π.Δ.Δ., που υπάγονται στο 
Κοινό Υπηρεσιακό Συμβούλιο, και υπηρετούν στην έδρα 
του Συμβουλίου ή στο νομό Αττικής. 

Ένα τουλάχιστον από τα τακτικά μέλη και ένα από τα 
αναπληρωματικά θα είναι διαφορετικού φύλου από τα 
λοιπά, εφόσον υπάρχει και έχει τις νόμιμες προϋποθέ¬ 
σεις. 

β) Δύο (2) αιρετούς εκπροσώπους των εργαζομένων με 
βαθμό Α' με τους αναπληρωτές τους. 

2. Τα υπό στοιχείο α' τακτικά μέλη τηςπαρ. 1 του Κοινού 
Υπηρεσιακού Συμβουλίου ορίζονται από τον Υπουργό 
Εμπορικής Ναυτιλίας, με ισάριθμους αναπληρωτές μονί¬ 
μους υπαλλήλους με βαθμό Α', επίσης από αυτούς που 
υπάγονται στην αρμοδιότητα του Κοινού Υπηρεσιακού 
Συμβουλίου και υπηρετούν στην έδρα του ή στο νομό Ατ¬ 
τικής και εάν δεν υπάρχουν ορίζονται μόνιμοι δημόσιοι 


υπάλληλοι άλλης δημόσιας υπηρεσίας ή άλλου Ν.Π.Δ.Δ. 
με βαθμό Α'. 

3. Με την απόφαση ορισμούτων μελώντου κοινού υπη¬ 
ρεσιακού συμβουλίου, ορίζεται ως πρόεδρος ένα από τα 
τακτικά μέλη με αναπληρωτή του, επίσης ένα από τα μέ¬ 
λη αυτά. Στην περίπτωση που προεδρεύει ο αναπληρω¬ 
τής του προέδρου θα συμμετέχει ως τακτικό μέλος ο ανα¬ 
πληρωτής του προεδρεύοντος. 

4. Γραμματέας ορίζεται υπάλληλος με βαθμό τουλάχι¬ 
στον Γ, με αναπληρωτή του υπάλληλο του ιδίου βαθμού 
των Ν.Π.Δ.Δ. που υπάγονται στην αρμοδιότητα του Κοι¬ 
νού Υπηρεσιακού Συμβουλίου. 

5. Η θητεία των μελών του κοινού υπηρεσιακού συμ¬ 
βουλίου είναι διετής. 

6. Όταν το κοινό υπηρεσιακό συμβούλιο κρίνει θέματα 
προσωπικού με σχέση εργασίας ιδιωτικού δικαίου, αντί 
των δύο αιρετών εκπροσώπων των μονίμων υπαλλήλων 
μετέχουν οι δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρόνου. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιανουάριου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθ. 339/32 (5) 

Τροποποίηση του Κανονισμού Εισαγωγής της Προεπι¬ 
λογής Φορέα στην Ελληνική Αγορά. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» και ιδίως, το άρθρο 3 
παράγρ. 14 και το άρθρο 7 παρ. 1 του Νόμου αυτού (ΦΕΚ 
273/Α/2000), 

β. το Π.Δ. 165/1999 «Τροποποίηση του Ν. 2246/1994, 
όπως εκάστοτε ισχύει, σε συμμόρφωση : α) προς την 
Οδηγία 97/33/ΕΚ του Ευρωπαϊκού Κοινοβουλίου και του 
Συμβουλίου για τη Διασύνδεση στο χώρο των Τηλεπικοι¬ 
νωνιών, προκειμένου να διασφαλιστεί Καθολική Υπηρε¬ 
σία και Διαλειτουργικότητα, με εφαρμογή των αρχών πα¬ 
ροχής ανοικτού δικτύου (ΟΝΡ) και β) σε συμμόρφωση 
προς την Οδηγία 98/61/ΕΚ του Ευρωπαϊκού Κοινοβουλί¬ 
ου και του Συμβουλίου για την τροποποίηση της Οδηγίας 
97/33/Ε Κ, σε ό ,τι αφορά τη ν Φορητότητα των Αρ ιθ μών και 
την Προεπιλογή Φορέα» (ΦΕΚ 159/Α/1999), 

γ. την Απόφαση της ΕΕΤΤ ΑΠ.: 206/2/29.1.2001 «Εθνικό 
Σχέδιο Αριθμοδότησης για τις Υπηρεσίες Τηλεφωνίας και 
Κινητών και Προσωπικών Επικοινωνιών» (ΦΕΚ 127/ 
Β/2001), 

δ. την Απόφαση της ΕΕΤΤ ΑΠ.: 207/6/2.2.2001 «Κανονι¬ 
σμός Διαχείρισης και Εκχώρησης Αριθμών του Εθνικού 
Σχεδίου Αριθμοδότησης για τις Υπηρεσίες Τηλεφωνίας 
και Κινητών και Προσωπικών Επικοινωνιών» (ΦΕΚ 159/ 
Β/2001), 

ε. την Απόφαση της ΕΕΤΤ ΑΠ. 254/70/31.5.2002 «Κανο¬ 
νισμός Εισαγωγής της Προεπιλογής Φορέα στην Ελληνι¬ 
κή Αγορά» (ΦΕΚ 773/Β/2002), 

στ. την Απόφαση της ΕΕΤΤ ΑΠ 269/66/2002 «Έγκριση 
Προσαρτήματος στο Υπόδειγμα Προσφοράς Διασύνδε- 

σης ΟΤΕ για το έτος 2002 Σχετικά με την Παροχή της Προ¬ 
επιλογής Φορέα» (ΦΕΚ 1616/Β/2002), 

ζ. Τα αποτελέσματα της δημόσιας διαβούλευσης, η 
οποία διενεργήθηκε από 6.10.2004 έως και 27.10.2004, 
αναφορικά μετά ανακύπτονταπροβλήματαή/και ζητήμα¬ 
τα παροχής της διευκόλυνσης προεπιλογής φορέα στην 
Ελληνική αγορά, σύμφωνα με την Απόφαση της ΑΠ.: 
337/66/10.12.2004, αποφασίζει: 

Την τροποποίηση της Απόφασης της ΕΕΤΤ ΑΠ.: 
254/70/31.5.2002 «Κανονισμός Εισαγωγήςτης Προεπιλο¬ 
γής Φορέα στην Ελληνική Αγορά» (ΦΕΚ 773/Β/2002), η 
οποία έχει ως ακολούθως: 

Άρθρο 1 

Στο άρθρο 2 της Απόφασης ΑΠ.: 254/70/2002 προστί¬ 
θεται ο ακόλουθος ορισμός: 

«Εικονικός τηλεπικοινωνιακός πάροχος» Ο Τηλεπικοι¬ 
νωνιακός Οργανισμός που δεν έχει δικό του Τηλεπικοινω¬ 
νιακό Δίκτυο και συνεπώς και καμία διασύνδεση υλοποιη¬ 
μένη με άλλα Δημόσια Τηλεπικοινωνιακά Δίκτυα. Οι Εικο¬ 
νικοί τηλεπικοινωνιακοί πάροχοι παρέχουν Δημόσιες 
Τηλεπικοινωνιακές Υπηρεσίες χρησιμοποιώντας τα Δη¬ 
μόσια Τηλεπικοινωνιακά Δίκτυα νόμιμα αδειοδοτημένων 
Τηλεπικοινωνιακών Οργανισμών, προχωρώντας στην 
υπογραφή σχετικών συμβάσεων, και κάνοντας χρήση κω¬ 
δικών επιλογής ή/και προεπιλογής φορέα που τους έχουν 
εκχωρηθεί από την ΕΕΤΤ. 

Άρθρο 2 

Το άρθρο 3, παρ. 1, εδ. β' της Απόφασης ΑΠ.: 254/70/ 
2002 αντικαθίσταται από το ακόλουθο: 

«Η διευκόλυνση αυτή συνίσταται στην παροχή πρόσβα¬ 
σης σε μεταγόμενες τηλεπικοινωνιακές υπηρεσίες οποι- 
ουδήποτε διασυνδεδεμένου οργανισμού παροχής δημό¬ 
σιων τηλεπικοινωνιακών υπηρεσιών ή εικονικού τηλεπι¬ 
κοινωνιακού παρόχου». 

Το άρθρο 3, παρ. 2 της Απόφασης ΑΠ.: 254/70/2002 
αντικαθίσταται από το ακόλουθο: 

«Η επιλογή αυτή δύναται να συνοδεύεται από την ταυ¬ 
τόχρονη δυνατότητα αναίρεσης της προεπιλογής ανά 
κλήση χρησιμοποιώντας σύντομο πρόθεμα (κωδικό επι¬ 
λογής φορέα) άλλου τηλεπικοινωνιακού φορέα κατά την 
εκτέλεση της συγκεκριμένης κλήσης». 

Άρθρο 3 

Το άρθρο 4, παρ.1, περιπτ. β' της Απόφασης ΑΠ.: 
254/70/2002 αντικαθίσταται από το ακόλουθο: 

«το δίκτυό του είναι διασυνδεδεμένο με το δίκτυο του 
Τηλεπικοινωνιακού Οργανισμού που έχει την υποχρέωση 
παροχής προς τους συνδρομητές του της δυνατότητας 
της προεπιλογής φορέα ή είναι εικονικός τηλεπικοινωνια¬ 
κός πάροχος και συνεργάζεται με Τηλεπικοινωνιακό Ορ¬ 
γανισμό το δίκτυο του οποίου είναι διασυνδεδεμένο με το 
δίκτυο του Τηλεπικοινωνιακού Οργανισμού που έχει την 
υποχρέωση παροχής προς τους συνδρομητές του της 
δυνατότητας της προεπιλογής φορέα και» 

Άρθρο 4 

Η παράγραφος 2 του άρθρου 6 της Απόφασης ΑΠ.: 
254/70/2002 καταργείται. 

Οι παράγραφοι 3 και 4 του άρθρου 6 της Απόφασης 
ΑΠ.: 254/70/2002 τροποποιούνται ως εξής: 


3. «Οι κλήσεις που υπόκεινται σε προεπιλογή δρομολο¬ 
γούνται στο σημείο διασύνδεσης που έχει συμφωνηθεί με 
τον προεπιλεγμένο από το συνδρομητή φορέα ή με τον 
συνεργαζόμενο τηλεπικοινωνιακό οργανισμό σε περί¬ 
πτωση που ο προεπιλεγμένος φορέας είναι εικονικός τη¬ 
λεπικοινωνιακός πάροχος». 

4. «Η δρομολόγηση πραγματοποιείται μετηνπροσθήκη 
από τον υπόχρεο παροχής της διευκόλυνσης προεπιλο¬ 
γής φορέα κατάλληλου προθέματος στα ψηφία που πλη¬ 
κτρολόγησε ο συνδρομητής. Το πρόθεμα αυτό είναι πε- 
νταψήφιο, χαρακτηρίζει μοναδικά τον προεπιλεγμένο φο¬ 
ρέα και διευκολύνει τη δρομολόγηση της κλήσης στο 
κατάλληλο σημείο διασύνδεσης. Ο κωδικός επιλογής φο¬ 
ρέα του προεπιλεγμένου παρόχου, εφόσον υπάρχει η τε¬ 
χνική δυνατότητα διαχωρισμού των κλήσεων που πραγ¬ 
ματοποιούνται μέσω επιλογής φορέα από τις κλήσεις που 
πραγματοποιούνται μέσω προεπιλογής φορέα, μπορεί να 
χρησιμοποιηθεί ως πρόθεμα προεπιλογής φορέα. Σε κά¬ 
θε πάροχο που έχει το δικαίωμα να αποτελέσει προεπι- 
λεγμένο πάροχο εκχωρούνται προθέματα προεπιλογής 
φορέα μετά από αίτησή του στην ΕΕΤΤ, σύμφωνα με τη 
διαδικασία που προβλέπεται από την Απόφαση 207/6/2-2- 
2001 (ΦΕΚ 159/Β/2001) της ΕΕΤΤ για την εκχώρηση κωδι¬ 
κών επιλογής φορέα. Τα προθέματα προεπιλογής φορέα 
εκχωρούνται από τη σειρά 160 του Εθνικού Σχεδίου Αριθ- 
μοδότησης. Οι πάροχοι στους οποίους εκχωρείται πρό¬ 
θεμα προεπιλογής φορέα έχουν τα δικαιώματα και τις 
υποχρεώσεις που απορρέουν από την ισχύουσα νομοθε¬ 
σία και τις Αποφάσεις της ΕΕΤΤ για τους κωδικούς επιλο¬ 
γής φορέα. Το πρόθεμα προεπιλογής φορέα δεν μπορεί 
να χρησιμοποιηθεί ως κωδικός επιλογής φορέα». 

Άρθρο 5 

Στο άρθρο 7, παρ. 1 της Απόφασης ΑΠ.: 254/70/2002 
προστίθεται νέο εδάφιο που έχει ως εξής: 

«Οι πάροχοι εντός 48 ωρών από την θέση σε ισχύ ή την 
τροποποίηση οποιουδήποτε εκ των ανωτέρω στοιχείων, 
οφείλουν να ενημερώσουν εγγράφως και πλήρως σχετι¬ 
κά την ΕΕΤΤ. Τα ανωτέρω εφαρμόζονται σε όλες τις περι¬ 
πτώσεις ενεργοποίησης, κατάργησης, αλλαγής σχήμα¬ 
τος ή αλλαγής παρόχου προεπιλογής. Η παρούσα διάτα¬ 
ξη δεν περιορίζει σε τίποτα τις υποχρεώσεις οι οποίες 
απορρέουν από το άρθρο 10 του ΠΔ181 /1999, όπως εκά- 
στοτε ισχύει, σε σχέση με τις Συμβάσεις των παροχών 
σταθερής και κινητής τηλεφωνίας». 

Το άρθρο 7, παρ. 4 της Απόφασης ΑΠ.: 254/70/2002 
αντικαθίσταται από το ακόλουθο: 

«Οι παραπάνω διατάξεις δεν περιορίζουν σε τίποτα τα 
δικαιώματα των συνδρομητών με βάση τη νομοθεσία για 
τα δικαιώματα προστασίας καταναλωτή και ιδιαίτερα τα 
άρθρα 4 και 8 του Νόμου 2251/1994 (ΦΕΚ 191/Α/1994), 
την εγκυρότητα των όρων συμβάσεων προσχώρησης 
σύμφωνα με το άρθρο 2 του Νόμου 2251/1994 (ΦΕΚ 
191/Α/1994) και το άρθρο 281 τουΑΚκαιτη νομοθεσία πε¬ 
ρί προστασίας δεδομένων προσωπικού χαρακτήρα, ιδιαί¬ 
τερα το άρθρο 4 παρ. 2,3,4 και 5 και τα άρθρα 5 και 8 του 
νόμου 2774/1999 (ΦΕΚ 287/Α/1999) περί προστασίας δε¬ 
δομένων προσωπικού χαρακτήρα στον τηλεπικοινωνιακό 
τομέα». 

Στο άρθρο 7 της Απόφασης ΑΠ.: 254/70/2002 προστί¬ 
θεται νέα παράγραφος 5, που έχει ως εξής: 

«Εάν κάποιος πάροχος ή προστιθείς του δηλώσει ανα- 
κριβώς τα στοιχεία κάποιου προσώπου ως συμφωνού- 

ντος με την ενεργοποίηση, κατάργηση, αλλαγή σχήματος 
ή αλλαγή παρόχου προεπιλογής ή/και παραβιάζει τις δια¬ 
τάξεις του παρόντος κανονισμού επιβάλλονται σε αυτόν 
διοικητικές κυρώσεις σύμφωνα με την ισχύουσα νομοθε¬ 
σία». 

Άρθρο 6 

Το άρθρο 8, παρ. 7 της Απόφασης ΑΠ 254/70/2002 αντι¬ 
καθίσταται από το ακόλουθο: 

«Για τη συλλογή κλήσεων μέσω προεπιλογής φορέα οι 
προεπιλεγμένοι πάροχοι των οποίων το δίκτυο έχει δια- 
συνδεθεί με το δίκτυο του υπόχρεου παρόχου της διευ¬ 
κόλυνσης προεπιλογής φορέα, καταβάλλουν στον υπό¬ 
χρεο παροχής της διευκόλυνσης προεπιλογής φορέα τα 
τέλη που προβλέπονται από το Υπόδειγμα Προσφοράς 
Διασύνδεσης του υπόχρεου. Σε περίπτωση που ο προεπι- 
λεγμένος πάροχος είναι εικονικός τηλεπικοινωνιακός πά- 
ροχος, τα τέλη για την συλλογή κλήσεων μέσω προεπιλο¬ 
γής καταβάλλονται στον υπόχρεο παροχής της διευκό¬ 
λυνσης προεπιλογής φορέα από τον συνεργαζόμενο με 
τον εικονικό τηλεπικοινωνιακό πάροχο Τηλεπικοινωνιακό 
Οργανισμό, σύμφωνα με όσα προβλέπονται στο Υπόδειγ¬ 
μα Προσφοράς Διασύνδεσης του υπόχρεου». 

Άρθρο 7 

Στο άρθρο 9, παρ. 1 της Απόφασης ΑΠ. 254/70/2002 
προστίθεται νέο εδάφιο που έχει ως εξής: 

«Σε περίπτωση που ο υποψήφιος προεπιλεγμένος πά¬ 
ροχος είναι Εικονικός τηλεπικοινωνιακός πάροχος, υπο¬ 
γράφεται συμφωνία με τον υπόχρεο παροχήςτης διευκό¬ 
λυνσης προεπιλογής φορέα που αφορά μόνο στην προε¬ 
πιλογή φορέα σύμφωνα με τα εκάστοτε οριζόμενα στο 
υπόδειγμα προσφοράς διασύνδεσης του υπόχρεου». 

Το άρθρο 9, παρ. 3της Απόφασης ΑΠ. 254/70/2002 αντι¬ 
καθίσταται από το ακόλουθο: 

«Σχετικά με τη διαδικασία διεκπεραίωσης της αίτησης 
για προεπιλογή φορέα ισχύουν τα ακόλουθα: 

α. Οι αιτήσεις ενεργοποίησης, κατάργησης, αλλαγής 
σχήματος ή αλλαγής παρόχου προεπιλογής υποβάλλο¬ 
νται από τον συνδρομητή έντυπα, με τηλεομοιοτυπία, 
ηλεκτρονικά ή τηλεφωνικά μέσω κλήσεων οι οποίες κατό¬ 
πιν σχετικής ενημέρωσης του συνδρομητή δύναται να μα¬ 
γνητοφωνούνται. 

β. Ο συνδρομητής απευθύνεται στον πάροχο που προ- 
επιλέγει ως φορέα για τη διεκπεραίωση των κατηγοριών 
κλήσεων που επιθυμεί και υποβάλλει τη σχετική αίτηση 
που αναφέρεται στην παράγρ. 2 του παρόντος άρθρου. 

γ. Ο προεπιλεγμένος φορέας αποστέλλει ηλεκτρονικά 
στον υπόχρεο παροχής της διευκόλυνσης προεπιλογής 
φορέα εντός τριών (3) εργασίμων ημερών από την παρα¬ 
λαβή των αιτήσεων, αναλυτικές λίστες, οι οποίες περι¬ 
λαμβάνουν τα εξής: Επώνυμο και Όνομα (Επωνυμία σε 
περίπτωση εταιρείας), ΑΦΜ (εφόσον είναι κάτοχος ΑΦΜ), 
αριθμ. ΔΑΤ ή Διαβατηρίου σε περιπτώσεις όπου δεν είναι 
κάτοχος ΑΦΜ, και αριθμό τηλεφώνου, όπως αυτά κατα¬ 
γράφονται στις νέες αιτήσεις προεπιλογής και τις αιτή¬ 
σεις τροποποίησης ρυθμίσεων προεπιλογής που έχει 
συλλέξει. Ο υπόχρεος παροχής της διευκόλυνσης προε¬ 
πιλογής φορέα αποστέλλει στον προεπιλεγμένο φορέα 
ηλεκτρονικά αποδεικτικό παραλαβής. Η διακίνηση των 
εγγράφων ηλεκτρονικά γίνεται με χρήση ηλεκτρονικών 
υπογραφών. 


δ. Ο υπόχρεος παροχής της διευκόλυνσης προεπιλο¬ 
γής φορέα, αφού παραλάβειτις λίστες μετά στοιχεία των 
αιτήσεων προεπιλογής επιστρέφει θετική επιβεβαίωση 
για κάθε αίτημα που μπορεί να εκπληρώσει. Εάν η αίτηση 
δεν μπορεί να γίνει αποδεκτή, ανακοινώνεται η αιτία 
απόρριψης. Οι λόγοι απόρριψης αναφέρονται περιορι¬ 
στικά στην παράγραφο 4 του παρόντος άρθρου και ανα- 
φέρονται από τον υπόχρεο με την κωδικοποίηση της πα¬ 
ραγράφου 4. Σε κάθε περίπτωση, θετική ή αρνητική, η 
απάντηση του υπόχρεου παροχής της διευκόλυνσης 
προεπιλογής φορέα δίδεται εντός προθεσμίας τριών (3) 
εργάσιμων ημερών από την παραλαβή των σχετικών αι¬ 
τημάτων. Σε περίπτωση άπρακτης παρόδου της προθε¬ 
σμίας των τριών (3) εργασίμων ημερών, τεκμαίρεται ότι ο 
υπόχρεος της παροχής διευκόλυνσης προεπιλογής φο¬ 
ρέα απάντησε θετικά. 

ε. Ο υπόχρεος παροχής της διευκόλυνσης προεπιλο¬ 
γής φορέα προγραμματίζει το τοπικό κέντρο του συν¬ 
δρομητή ώστε να δρομολογεί τις κλήσεις στο δίκτυο του 
αντίστοιχου προεπιλεγμένου φορέα με βάση τις επιλογές 
του συνδρομητή. Ο προεπιλεγμένος πάροχος εγκαθιστά 
την υπηρεσία εσωτερικά. Η ολοκλήρωση της ενεργοποί¬ 
ησης της προεπιλογής φορέα από τον υπόχρεο παροχής 
της διευκόλυνσης προεπιλογής φορέα πρέπει να έχει 
πραγματοποιηθεί το αργότερο εντός προθεσμίας πέντε 
(5) εργάσιμων ημερών από την κοινοποίηση σε αυτόν των 
στοιχείων των συνδρομητών που έχουν υποβάλει αιτή¬ 
σεις. 

στ. Αιτήματα κατάργησης προεπιλογής υποβάλλονται 
από τους συνδρομητές στον προεπιλεγμένο πάροχο. 

ζ. Ο προεπιλεγμένος πάροχος αποστέλλει ηλεκτρονικά 
στον υπόχρεο παροχής της διευκόλυνσης προεπιλογής 
φορέα εντός πέντε (5) εργάσιμων ημερών από την παρα¬ 
λαβή των αιτήσεων κατάργησης, αναλυτικές λίστες, οι 
οποίες περιλαμβάνουν τα εξής: Επώνυμο και Όνομα 
(Επωνυμία σε περίπτωση εταιρείας), ΑΦΜ (εφόσον είναι 
κάτοχος ΑΦΜ), αριθμ. ΔΑΤ ή Διαβατηρίου σε περιπτώσεις 
όπου δεν είναι κάτοχος ΑΦΜ και αριθμό τηλεφώνου, 
όπως αυτά καταγράφονται στις αιτήσεις κατάργησης 
προεπιλογής που έχει συλλέξει. Ο υπόχρεος παροχής 
της διευκόλυνσης προεπιλογής φορέα αποστέλλει στον 
προεπιλεγμένο πάροχο ηλεκτρονικά αποδεικτικό παρα¬ 
λαβής. Η διακίνηση των ηλεκτρονικών εγγράφων γίνεται 
με χρήση ηλεκτρονικών υπογραφών. 

η. Η ολοκλήρωση της κατάργησης της προεπιλογής 
φορέα από τον υπόχρεο παροχής της διευκόλυνσης προ¬ 
επιλογής φορέα πρέπει να έχει πραγματοποιηθεί το αρ¬ 
γότερο εντός προθεσμίας πέντε (5) εργάσιμων ημερών 
από την κοινοποίηση σε αυτόν των στοιχείων των συν¬ 
δρομητών που έχουν υποβάλει αιτήσεις κατάργησης. 

θ. Οι αιτήσεις αλλαγής προεπιλεγμένου παρόχου υπο¬ 
βάλλονται από τους συνδρομητές στον νέο πάροχο προ¬ 
επιλογής φορέα. 

ι. Ο νέος προεπιλεγμένος πάροχος αποστέλλει ηλε¬ 
κτρονικά στον υπόχρεο παροχής της διευκόλυνσης προ¬ 
επιλογής φορέα και στον υφιστάμενο προεπιλεγμένο πά¬ 
ροχο, εντός πέντε (5) εργάσιμων ημερών από την παρα¬ 
λαβή των αιτήσεων αλλαγής παρόχου προεπιλογής, 
αναλυτικές λίστες, οι οποίες περιλαμβάνουν τα εξής: 
Επώνυμο και Όνομα (Επωνυμία σε περίπτωση εταιρείας), 
ΑΦΜ (εφόσον είναι κάτοχος ΑΦΜ), αριθμ. ΔΑΤ ή Διαβατη¬ 
ρίου σε περιπτώσεις όπου δεν είναι κάτοχος ΑΦΜ και 
αριθμό τηλεφώνου, όπως αυτά καταγράφονται στις αιτή- 

σεις αλλαγής παρόχου προεπιλογής που έχει συλλέξει. Ο 
υπόχρεος παροχής της διευκόλυνσης προεπιλογής φο¬ 
ρέα και ο υφιστάμενος προεπιλεγμένος πάροχος απο¬ 
στέλλουν ηλεκτρονικά αποδεικτικό παραλαβής. Η διακί¬ 
νηση των ηλεκτρονικών εγγράφων γίνεται με χρήση ηλε¬ 
κτρονικών υπογραφών. 

ια. Ο υπόχρεος παροχής της διευκόλυνσης προεπιλο¬ 
γής φορέα, αφού παραλάβειτις λίστες με τις αιτήσεις αλ¬ 
λαγής προεπιλογής επιστρέφει θετική επιβεβαίωση για 
κάθε αίτημα που μπορεί να εκπληρώσει. Εάν η αίτηση δεν 
μπορεί να γίνει αποδεκτή, ανακοινώνεται η αιτία απόρρι¬ 
ψης. Οι λόγοι απόρριψης αναφέρονται περιοριστικά στην 
παράγρ. 4 του παρόντος άρθρου και αναφέρονται από 
τον υπόχρεο με την κωδικοποίηση της παραγράφου 4. Σε 
κάθε περίπτωση, θετική ή αρνητική, η απάντηση του υπό¬ 
χρεου παροχής της διευκόλυνσης προεπιλογής φορέα 
δίδεται εντός προθεσμίας τριών (3) εργάσιμων ημερών 
από την παραλαβή των σχετικών αιτημάτων και κοινοποι¬ 
είται στον πάροχο ο οποίος κοινοποίησε τα αιτήματα. Ο 
νέος προεπιλεγμένος πάροχος ενημερώνει εν συνεχεία 
εντός προθεσμίας δύο (2) εργάσιμων ημερών τον υφι¬ 
στάμενο προεπιλεγμένο πάροχο αναφορικά με τα αιτή¬ 
ματα που έγιναν δεκτά και τα αιτήματα που απορρίφθη- 
καν. Η ενεργοποίηση της αλλαγής προεπιλεγμένου πα¬ 
ρόχου από τον υπόχρεο παροχής της προεπιλογής 
φορέα πραγματοποιείται εντός πέντε (5) εργάσιμων ημε¬ 
ρών από την κοινοποίηση του αιτήματος». 

Το άρθρο 9, παρ. 4 της Απόφασης ΑΠ. 254/70/2002 αντι¬ 
καθίσταται από το ακόλουθο: 

«Ο υπόχρεος παροχής της διευκόλυνσης προεπιλογής 
φορέα δύναται να απορρίψει αίτημα για προεπιλογή μόνο 
εάν: 

Α1. Τα στοιχεία του αιτούντος συνδρομητή, ήτοι για τα 
φυσικά πρόσωπα επώνυμο, όνομα και ΑΦΜ ή σε περίπτω¬ 
ση που δεν είναι κάτοχος ΑΦΜ Αριθμ. ΔΑΤ ή Διαβατηρίου 
και για τα νομικά πρόσωπα η επωνυμία και ο ΑΦΜ, καθώς 
και ο αριθμός τηλεφώνου, διαφέρουν από τα αντίστοιχα 
στοιχεία που έχει στην κατοχή του ο υπόχρεος οργανι¬ 
σμός. 

Α2. Η προεπιλογή του ενδιαφερομένου συνδρομητή 
δεν είναι σύμφωνη με τα σχήματα της προεπιλογής που 
ορίζονται ανωτέρω υπό άρθρο 3.1 της παρούσας. 

Α3. Στην αίτηση δεν αναφέρεται ο προεπιλεγμένος Πά¬ 
ροχος. 

Α4. Η αίτηση αφορά αναλογικό κέντρο. 

Ο λόγος απόρριψης θα πρέπει να αναφέρεται με την 
κωδικοποίησή του (Α1 έωςΑ4). 

Σε περίπτωση αλλαγής του αριθμού ΔΑΤ ή Διαβατηρί¬ 
ου, οπότε και απόρριψης της αίτησης προεπιλογής από 
τον υπόχρεο οργανισμό λόγω μη συμφωνίας του αριθμ. 
ΔΑΤ ή του αριθμ. Διαβατηρίου, ο συνδρομητής δύναται 
να υποβάλλει εκ νέου την αίτηση προεπιλογής επισυνά¬ 
πτοντας αντίγραφο του ΔΑΤ ή του Διαβατηρίου προκει- 
μένου να αιτιολογήσει την αλλαγή του αριθμ. ΔΑΤ ή του 
Διαβατηρίου του. Το αντίγραφο του ΔΑΤ ή του Διαβατη¬ 
ρίου κοινοποιούνται από τον προεπιλεγμένο πάροχο στον 
υπόχρεο παροχής της διευκόλυνσης προεπιλογής, ο 
οποίος οφείλει να ενημερώσει τα στοιχεία που τηρεί και 
να προβεί στην ενεργοποίηση της προεπιλογής φορέα, 
εφόσον κάνει δεκτή τη σχετική αίτηση προεπιλογής. 

Η απαρίθμηση των ως άνω λόγων απόρριψης αιτήσεων 
προεπιλογής από τον υπόχρεο παροχής προεπιλογής 
φορέα είναι αποκλειστική. Επίσης ο υπόχρεος παροχής 


προεπιλογής φορέα υποχρεούται να μην προβαίνει σε 
διακριτική μεταχείριση μεταξύ συνδρομητών με και χωρίς 
προεπιλογή». 

Στο άρθρο 9, προστίθεται νέα παράγραφος 5 που έχει 
ως εξής: 

«Ο υπόχρεος παροχής της διευκόλυνσης προεπιλογής 
φορέα δύναται να καταργήσει την προεπιλογή μόνο: 

ΚΙ. Σε περίπτωση κατάργησης του κωδικού προεπιλο¬ 
γής φορέα του προεπιλεγμένου παρόχου. 

Κ2. Με αίτημα του συνδρομητή για κατάργηση της υπη¬ 
ρεσίας προς τον Προεπιλεγμένο Πάροχο. 

Κ3. Με υποβολή από τον συνδρομητή νέας αίτησης 
προεπιλογής προς άλλον προεπιλεγμένο πάροχο, εφό¬ 
σον αυτή αφορά στην ίδια δυνατότητα προεπιλογής ή στη 
δυνατότητα 3. 

Κ4. Λόγω μεταφοράς της τηλεφωνικής σύνδεσης του 
συνδρομητή, η οποία συνεπάγεται και αλλαγή του αριθ¬ 
μού κλήσης της τηλεφωνικής σύνδεσης. Διευκρινίζεται 
ότι η αλλαγή και μόνο της ταχυδρομικής διεύθυνσης του 
συνδρομητή, εφόσον δεν αλλάζει παράλληλα και ο αριθ¬ 
μός κλήσης της τηλεφωνικής σύνδεσης, δεν αποτελεί λό¬ 
γο κατάργησης της υπηρεσίας προεπιλογής φορέα. 

Κ5. Λόγω λύσης της Σύμβασης Τηλεφωνικής Σύνδεσης 
του Πελάτη. 

Κ6. Λόγω αλλαγής αριθμού κλήσης της τηλεφωνικής 
σύνδεσης. 

Κ7. Λόγω οριστικής διακοπής της τηλεφωνικής σύνδε¬ 
σης εξαιτίας ληξιπρόθεσμης και απαιτητής οφειλής του 
συνδρομητή στον υπόχρεο παροχής της διευκόλυνσης 
προεπιλογής φορέα. 

Κ8. Λόγω κατάργησης της τηλεφωνικής σύνδεσης από 
το συνδρομητή. 

Κ9. Λόγω εφαρμογής της υπηρεσίας φορητότητας 
αριθμού. 

ΚΙ 0. Σε περίπτωση λήξης ή καταγγελίας της σύμβασης 
διασύνδεσης. 

Κ11. Μετά από αίτημα του προεπιλεγμένου παρόχου. 

Ο υπόχρεος παροχής της διευκόλυνσης προεπιλογής 
αποστέλλει προς τους προεπιλεγμένους παρόχους κάθε 
πέντε (5) εργάσιμες ημέρες ενημερωτική λίστα με όλες 
τις προεπιλογές που έχουν καταργηθεί και τους αφο¬ 
ρούν, αναφέροντας τον/ τους λόγους κατάργησης, των 
οποίων η ως άνω απαρίθμηση είναι αποκλειστική. Ο λό¬ 
γος κατάργησης θα πρέπει να αναφέρεται με την κωδικο¬ 
ποίησή του (ΚΙ έως Κ11)». 

Στο άρθρο 9, προστίθεται νέα παράγραφος 6 που έχει 
ως εξής: 

«Ο τρόπος αποστολής στοιχείων από τον υπόχρεο πα¬ 
ροχής της διευκόλυνσης προεπιλογής φορέα στον εικο¬ 
νικό τηλεπικοινωνιακό πάροχο και τον Τηλεπικοινωνιακό 
Οργανισμό με τον οποίο αυτός συνεργάζεται καθορίζεται 
με σχετική συμφωνία μεταξύ των μερών». 

Στο άρθρο 9, προστίθεται νέα παράγραφος 7 που έχει 
ως εξής: 

«Στην περίπτωση που Εικονικός τηλεπικοινωνιακός πά¬ 
ροχος επιθυμεί την αλλαγή του Τηλεπικοινωνιακού Ορ¬ 
γανισμού με τον οποίο συνεργάζεται, υποχρεούται να 
ενημερώνει εγκαίρως τον υπόχρεο παροχής της διευκό¬ 
λυνσης προεπιλογής φορέα και σε χρονικό διάστημα το 
οποίο έχει συμφωνηθεί μεταξύ των μερών κατά την σύνα¬ 
ψη της σχετικής συμφωνίας. Ο υπόχρεος παροχής της δι¬ 
ευκόλυνσης προεπιλογής φορέα υποχρεούται να προβεί 
σε όλες τις απαραίτητες ενέργειες μέσα σε ελάχιστον 

αναγκαίο χρόνο, ο οποίος πάντως δεν δύναται να υπερ¬ 
βαίνει τις τριάντα (30) ημέρες, εκτός και εάντα μέρη συμ¬ 
φωνήσουν διαφορετικά». 

Άρθρο 8 

Στο άρθρο 11 της Απόφασης Α.Α. 254/70/2002 προστί¬ 
θεται νέα παράγραφος 4 που έχει ως εξής: 

«Η ΕΕΤΤ καλεί τους παρόχους εντός τριών μηνών από 
την δημοσίευση της παρούσας να συντάξουν από κοινού 
κώδικα δεοντολογίας, ο οποίος και θα πρέπει να υποβλη¬ 
θεί στην ΕΕΤΤ προς έγκριση. Ο εν λόγω κώδικας δεοντο¬ 
λογίας θα πρέπει να καλύπτει και θέματα συμπεριφοράς 
μεταπωλητών». 

Άρθρο 9 

Τελικές και Μεταβατικές Διατάξεις 

1. Όπου γίνεται αναφορά στο δίκτυο του προεπιλεγμέ- 
νου φορέα στην περίπτωση εικονικών τηλεπικοινωνιακών 
παροχών, έχει την έννοια του δικτύου του συνεργαζόμε- 
νου Τηλεπικοινωνιακού Οργανισμού. 


2. Με τη δημοσίευση του παρόντος, η Απόφαση της 
ΕΕΤΤ ΑΠ 269/66/2002 «Έγκριση Προσαρτήματος στο 
Υπόδειγμα Προσφοράς Διασύνδεσης ΟΤΕ για το έτος 
2002 Σχετικά με την Παροχή της Προεπιλογής Φορέα» 
(ΦΕΚ 1616/Β/2002), τροποποιείται στην έκταση που οι 
διατάξεις της είναι αντίθετες με τις διατάξεις του παρό¬ 
ντος. 

Άρθρο 10 
Έναρξη ισχύος 

Η ισχύς της παρούσας Απόφασης αρχίζει με τη δημοσί¬ 
ευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μαρούσι, 30 Δεκεμβρίου 2004 

Ο Πρόεδρος 
ΕΜΜ.Α. ΓΙΑΚΟΥΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.θΐ.ςτ - θ-ιύιθΗ: \λ/θ 0 ιτι 351 θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 βυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 

Περίοδος 

ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίπίθπίθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























